ખંભીસર ગામમાં આઝાદીના આટલા વર્ષો પછી પણ એક પણ અનુસૂચિત જાતિના વ્યકિતનો ઘોડા ઉપર વરઘોડો નીકળ્યો નથી ત્યારે ગામના ડાહ્યાભાઈ પુંજાભાઈ રાઠોડના પુત્ર જયેશના રવિવારે લગ્ન હોવાથી ગામમાં ડીજે સાથે વરઘોડો કાઢવાનું નક્કી કરાતા આ વાત ગામના ચોક્કસ જ્ઞાતિના લોકોએ વરઘોડો નહિ કાઢવા માટે ધમકી અપાતા પરિવારજનો અને અનુસૂચિત જાતિ સમાજના લોકો ફફડી ઉઠાવાની સાથે જયેશ નામના યુવકનો વરઘોડો કાઢવા મક્કમ બનતા જીલ્લા પોલીસવડા મયુર પાટીલને રજુઆત કરતાં અને પોલીસ રક્ષણની માંગ કરતાં યુવકના પરિવારજનો અને અનુસૂચિત જાતિ સમાજના લોકોને વરઘોડો કાઢવા માટે પોલીસ પ્રોટેક્શન પૂરું પાડવામાં આવ્યું હતું જેના પગલે પોલીસે ગામમાં કાફલો ઉતારી દીધો હતો.